b'\n_START_ARTICLE_\nBurgos\n_START_SECTION_\nToponim\n_START_PARAGRAPH_\nObstaja ve\xc4\x8d mo\xc5\xbenih izvorov imena. Ko je bilo mesto ustanovljeno, so se okoli\xc5\xa1ki prebivalci preselili v utrjene vasi, ki so jih Vizigoti imenovali Burgos, kar je pomenilo kraje utrjene z obzidji (gotsko baurgs) . Mesto se je najprej imenovalo Caput Castellae ("Cabeza de Castilla" ali "Glava Kastilije").\n_START_SECTION_\nZgodovina\n_START_PARAGRAPH_\nPrvi ljudje (Arhai\xc4\x8dni Homo sapiens, natan\xc4\x8dneje Homo antecessor) so \xc5\xbeiveli okoli Burgosa \xc5\xbee pred okoli 800.000 leti. Ko so ozemlje zasedli Rimljani, je bila, kar je sedaj pokrajina Burgos, Keltsko-ibersko mesto. V rimskih \xc4\x8dasih je bilo del Hispania Citerior (Prednja Hispanija) in nato Hispania Tarraconensis (Tarakonska Hispanija). V 5. stoletju so Vizigoti pregnali Svebe, nato so skoraj vso Kastilijo v 8. stoletju zasedli Arabci, \xc4\x8deprav le za kratek \xc4\x8das. Alfonz III. Asturijski, tudi Veliki, kralj Le\xc3\xb3n, Galicije in Asturije, je ozemlje osvojil pribli\xc5\xbeno sredi 9. stoletja, zgradil ve\xc4\x8d gradov za obrambo kr\xc5\xa1\xc4\x8danstva, od koder je nato osvajal \xc5\xa1e ostala izgubljena ozemlja. Regija je postala znana kot Castilja (lat. castella), to je \'de\xc5\xbeela gradov\'._NEWLINE_Burgos je bil ustanovljen leta 884 kot postojanka za \xc5\xa1irjenje kr\xc5\xa1\xc4\x8danskih meja , ko je Diego Rodr\xc3\xadguez Porcelos, grof Kastiljski, urejal to ozemlje z nalogo spodbujati rast \xc5\xa1tevila kr\xc5\xa1\xc4\x8danskega prebivalstva. S tem namenom je zbral prebivalce znotraj utrjenih naselij. Na za\xc4\x8detku se je mesto imenovalo Caput Castellae ("Cabeza de Castilla" ali "Glava Kastilije"). Okraj (condado) Burgos, last kralja Leona, \xc5\xa1e naprej upravljajo grofje in se je postopoma raz\xc5\xa1irilo. Eden od teh grofov, Fern\xc3\xa1n Gonz\xc3\xa1lez, se je osamosvojil._NEWLINE_V 11. stoletju je mesto postalo sede\xc5\xbe katoli\xc5\xa1kega \xc5\xa1kofa in prestolnica Kraljevine Kastilja. Burgos je bil velika postaja za romarje na poti v Santiago de Compostela  in trgovsko sredi\xc5\xa1\xc4\x8de med Biskajskim zalivom in jugom, ki je pritegnilo nenavadno veliko tujih trgovcev, ki je postala del mestne oligarhije in izklju\xc4\x8dila druge tujce. Med 13. in 14. stoletjem je bil Burgos najljub\xc5\xa1i sede\xc5\xbe kraljev Le\xc3\xb3na in Kastilje in mesto njihovih grobnic. Consejo ali mestna ob\xc4\x8dina Burgos je bila trdno v rokah razreda premo\xc5\xbenih caballeros villanos ("kme\xc4\x8dkih vitezov"), ki je zagotavljala monarhiji kontingent vojakov: kraljeva listina iz leta 1255 in 1266 je odobrila tistim dr\xc5\xbeavljanom Burgosa, ki so imeli v lasti konje, da si lahko sami oprostijo davke pod pogojem, da \xc5\xa1e naprej \xc5\xbeivijo znotraj mestnega obzidja. Trgovcem je uspelo naslediti od katedralnega kapitlja, kot glavnega kupca zemlji\xc5\xa1\xc4\x8d po letu 1250; trgovsko poslovanje so izvajali skupaj z ob\xc4\x8dinskimi ali kraljevimi funkcijami in po\xc5\xa1iljali svoje sinove v Anglijo in v Flandriji, da bi pridobili izku\xc5\xa1nje v \xc4\x8dezmorski trgovini. Nekaj dru\xc5\xbein znotraj hermandades ali bratov\xc5\xa1\xc4\x8dine, kot sta Sarrac\xc3\xadn in Bonifaz, je uspelo monopoliziranje alcalde ali \xc5\xbeupana; posebno sodi\xc5\xa1\xc4\x8de, alcalde del rey je v Burgosu prvi\xc4\x8d omenjeno leta 1281. Z vladavino Alfonza X. je oprostitev ne-\xc5\xbelahtnih vitezov in verskih korporacij, v kombinaciji s pretiranimi darili in donacijami samostanom in posameznikom, prineslo velik pritisk na blaginjo na podro\xc4\x8dju gospodarstva._NEWLINE_V stoletju po osvojitvi Sevilje (1248), je Burgos postal poligon za kraljevo politiko pove\xc4\x8danja mo\xc4\x8di proti consejo, deloma s spodbujanjem pravice do prito\xc5\xbebe consejo do kralja. Leta 1285 je Sancho IV. conseju dodal nov organ, ki naj bi ga obvladoval: jurado, ki je bil pristojen za pobiranje davkov in nadzor nad javnimi deli; kralj si je pridr\xc5\xbeal pravico do izbire svojih \xc4\x8dlanov. Mesto je spoznalo, da je nevarnost za njegovo avtonomijo pri\xc5\xa1la s precej neurejeno aristokracijo kraljevih manj\xc5\xa1in. Burgos se je leta 1295 in 1315 pridru\xc5\xbeil hermandades mestom, da bi se skupaj vzajemno za\xc5\xa1\xc4\x8ditila. V 14. stoletju je imel uradni kraljevi vdor v mestno upravo namen prepre\xc4\x8diti izbruhe nasilja, ki bi ga povzro\xc4\x8dili velik razred manj\xc5\xa1ih trgovcev in obrtnikov, na katere je padla dav\xc4\x8dna obremenitev. Alguacil bil kraljevi urad ustanovljen za razsojanje nesoglasij. 9. junija 1345 je Alfonz XI. Kastiljski ukinil mestno vlado in ustanovil neposredno kraljevo oblast nad Burgosom preko Regimiento \xc5\xa1estnajstih imenovanih mo\xc5\xa1kih._NEWLINE_Leta 1574 je pape\xc5\xbe Gregor XIII. \xc5\xa1kofa povzdignil v nad\xc5\xa1kofa, na zahtevo kralja Filipa II._NEWLINE_Burgos je bil prizori\xc5\xa1\xc4\x8de \xc5\xa1tevilnih vojn: z Mavri boji med Le\xc3\xb3nom in Navarro in med Kastiljo in Aragonom. V poloto\xc5\xa1ki vojni proti Napoleonovi Franciji, med 19 septembrom - 21. oktobrom 1808, je bil oblegani Burgos prizori\xc5\xa1\xc4\x8de umika vojvode Wellingtona. Spet v 19. stoletju, je bil Burgos prizori\xc5\xa1\xc4\x8de bitke carlistov v dr\xc5\xbeavljanski vojni \xc5\xa1panskega nasledstva. Med \xc5\xa1pansko dr\xc5\xbeavljansko vojno, je bil Burgos baza upornikov nacionalisti\xc4\x8dne vlade generala Franca.\n_START_SECTION_\nGeografija in klima\n_START_PARAGRAPH_\nNa nadmorski vi\xc5\xa1ini 856 metrov ima mesto Burgos celinsko sredozemsko podnebje (K\xc3\x96PPEN CSB). Zna\xc4\x8dilne so zelo hladne in vetrovno zime. Pozimi je vedno sneg in temperature pod ledi\xc5\xa1\xc4\x8dem. Temperaturna obmo\xc4\x8dja so lahko ekstremna, precej bolj je suho kot \xc5\xa1panskih obalnih regijah, \xc4\x8deprav so padavine \xc4\x8dez vse leto. Povpre\xc4\x8dna letna koli\xc4\x8dina padavin je 546 mm, povpre\xc4\x8dna letna relativna vla\xc5\xbenost je 72%. V zimskem \xc4\x8dasu temperature zelo pogosto (skoraj vsak dan) padejo pod ledi\xc5\xa1\xc4\x8de, pogosto dose\xc5\xbeejo temperature -10 \xc2\xb0C. V poletnih mesecih so povpre\xc4\x8dne temperature 27,5 \xc2\xb0C. Najni\xc5\xbeja zabele\xc5\xbeena temperatura v Burgosu je bila -21 \xc2\xb0C in to 20. januarja 1885. Najvi\xc5\xa1ja zabele\xc5\xbeena temperatura je bila 39 \xc2\xb0C in to 13. avgusta 1987.\n_START_SECTION_\nGlavne znamenitosti\n_START_PARAGRAPH_\nBurgos je bogat po starih cerkvah in samostanih. Tri najbolj izstopajo: katedrala s svojo kapelo Condestables de Castilla, samostan Las Huelgas in kartuzijanski samostan Miraflores. Manj\xc5\xa1e pomembne cerkve so \xc5\xa1e San Esteban, San Gil (Sancti Aegidii), San Pedro, San Cosme y San Damian, Santiago (Sancti Jacobi), San Lorenzo in San Lesmes (Adelelmi). V Convento de la Merced so jezuiti, tudi zgodovinskega in arhitekturnega pomena je Hospital del Rey._NEWLINE_Med drugimi zanimivimi arhitekturnimi objekti je mestno obzidje z znanimi vrati Santa Mar\xc3\xada, postavljena kot prvi vhod cesarja Karla V. in obok Fernan Gonz\xc3\xa1lez\n_START_SECTION_\nGotska stolnica\n_START_PARAGRAPH_\nGradnja gotske stolnice v Burgosu se je za\xc4\x8dela leta 1221 in se nadaljevala predvsem od 13. do 15. stoletja. Je na seznamu UNESCO-ve svetovne dedi\xc5\xa1\xc4\x8dine. Zahodno pro\xc4\x8delje spremljajo stolpi, ki se kon\xc4\x8dajo v osmerokotne fiale prekrite s kamnitim [[krogovi\xc4\x8dje]m. Srednji del, ki slu\xc5\xbei kot vhod, ima tri alabastrne pilastre, interkolumnij, ki nosijo panele s slikami, ki predstavljajo mu\xc4\x8deni\xc5\xa1tvo svetnikov. Fasada je bogato okra\xc5\xa1ena z odli\xc4\x8dno povr\xc5\xa1insko dekoracijo._NEWLINE_Osmerokotna kapela Condestable, polna okrasja, visokih reliefov in gotsko zasnovo, ima na strehi kot zaklju\xc4\x8dek balustradne stolpi\xc4\x8de, koni\xc4\x8daste igle in kipe. V spodnjem delu so grbi, grbovni \xc5\xa1\xc4\x8diti in levi narejeni v skupini. Zunanjost zakristije je okra\xc5\xa1ena z izrezljanim krogovi\xc4\x8djem, figurami angelov in vitezi v oklepih. Tabernakelj je sestavljen iz dveh osmerokotnih delov v korintskem slogu.\n_START_SECTION_\nMonasterio de las Huelgas\n_START_PARAGRAPH_\nMonasterio de las Huelgas Reales (Opatija Santa Mar\xc3\xada la Real de Las Huelgas) na obrobju mesta, je bila ustanovljena leta 1180, po nalogu kralja Alfonza VIII. Za\xc4\x8dela se je v pred-gotskem slogu, potem pa je bil dodan skoraj vsak slog. Samostani so bili opisani kot "tekmeci za lepoto tako v podrobnostih kot oblikovanju in morda neprekosljivi v \xc4\x8demerkoli v svoji starosti in slogu v katerem koli delu Evrope" (1911 Encyclopaedia Britannica). En samostan ima polkro\xc5\xbene loke z ob\xc4\x8dutljivimi in razli\xc4\x8dnimi stebri; drug ima \xc5\xa1iljast slog zgodnje gotike. Notranjost cerkve ima ogromne stebre, ki podpirajo veli\xc4\x8dastne oboke. Vhod je moderen. Ta samostan je imel v zgodovini izredne privilegije kraljev in pape\xc5\xbeev.\n_START_SECTION_\nKartuzija Miraflores\n_START_PARAGRAPH_\nKartuzija Miraflores (Cartuja de Miraflores) se nahaja pribli\xc5\xbeno \xc5\xa1tiri kilometre od zgodovinskega sredi\xc5\xa1\xc4\x8da mesta. Med zakladi kartuzije so leseni kip sv. Bruna, leseni korni sede\xc5\xbei in grob kralja Juan II. in njegove \xc5\xbeene Izabele Portugalske, zgrajen iz marmorja z alabastrnima le\xc5\xbee\xc4\x8dima podobama ter grob njunega sina , princa Alfonza. Izdelavo pripisujejo Gilu de Silou, ki je izdelal tudi olrat, ki naj bi bil pozla\xc4\x8den z zlatom iz prvega tovora iz Novega sveta. Okoli zgornjega friza so kipi angelov v miniaturi. Francoski vojaki so v vojni za neodvisnost (1814) pohabili to \xc4\x8dudovito delo, odrezali nekaj glav in jih odnesli v Francijo. H\xc4\x8dere kralja Juana II. po prvi \xc5\xbeeni, Katarina, princesa Asturije, in Eleonora, princesa Asturije, sta tudi pokopani v samostanu.\n_START_SECTION_\nZgodovinski center\n_START_PARAGRAPH_\nMesto ohranja svoj srednjeve\xc5\xa1ki zgodovinski center, ki le\xc5\xbei v mejah mestnega obzidja.\n_START_SECTION_\nLetali\xc5\xa1\xc4\x8de\n_START_PARAGRAPH_\nLetali\xc5\xa1\xc4\x8de Burgos se nahaja le 5 km iz centra mesta, z dnevnimi leti do mednarodnega letali\xc5\xa1\xc4\x8da Barcelona ter spomladi in poleti na Palmo de Mallorca in Orly.\n_START_SECTION_\n\xc5\xbdeleznica\n_START_PARAGRAPH_\nMesto velja za prvovrstno \xc5\xbeelezni\xc5\xa1ko vozli\xc5\xa1\xc4\x8de. Leta 2010 so zaznamovali 150 let od prihoda prve \xc5\xbeeleznice v mesto. Prvi vlak je bil prisoten 25. oktobra 1860. Glede na to, da se nahaja na pol poti, je Burgos kmalu postala pomembno sredi\xc5\xa1\xc4\x8de komunikacije med centrom in severom dr\xc5\xbeave._NEWLINE_Od decembra 2007 je bilo mesto povezano z glavnimi mesti provinc z vlaki visokih hitrosti Alvia. 12. decembra 2008 je bila odprta nova \xc5\xbeelezni\xc5\xa1ka postaja z imenom Burgos-Rosa de Lima. Nahaja se v bli\xc5\xbeini Vill\xc3\xadmar na severovzhodu mesta in je prilagojena za prihodnjo hitro progo. Leta 2015 bo AVE, vlaki za visoke hitrosti, pribli\xc5\xbeal mesto Madridu v samo 84 minutah, oziroma Bilbau v 70 minutah.\n_START_SECTION_\nTramvaj\n_START_PARAGRAPH_\nProjekt za izvedbo tramvaja je bil na\xc4\x8drtovan v dol\xc5\xbeini Boulevarja, uradno imenovanega Avenida de Valencia. To bi bilo pribli\xc5\xbeno 12 km z za\xc4\x8detkom pri \xc5\xbeelezni\xc5\xa1ki postaji Burgos-Rosa de Lima in koncem pri Univerzi Burgos. Vrednost je bila ocenjena med 80 in 120 milijonov evrov._NEWLINE_Zaradi gospodarske krize in cen nepremi\xc4\x8dnin, je bil projekt za\xc4\x8dasno odlo\xc5\xbeen.\n_START_SECTION_\nAvtobus\n_START_PARAGRAPH_\nBurgos ima mednarodno avtobusno postajo, ki se nahaja v sredi\xc5\xa1\xc4\x8du mesta, le nekaj sto metrov od katedrale. Povezuje mesto s skoraj vsemi regijami \xc5\xa0panije, kakor tudi s \xc5\xa1tevilnimi evropskimi mesti (Amsterdam, Baslu, Bernu, Bratislavi, Bruslju, K\xc3\xb6lnu, Hamburgu, Frankfurtu, \xc5\xbdenevi, Gdansk, Kijevu, Lizbona, Ljubljana, Lviv, Lod\xc5\xbe London, Lyon, Marseille, Moskva, M\xc3\xbcnchen, Nica, Pariz, Porto, Praga, Rotterdam, Sofia, Haag, Var\xc5\xa1ava, Z\xc3\xbcrich) in celo mesti severne Afriko (Casablanca, Marake\xc5\xa1, Rabat).\n_START_SECTION_\nKolo\n_START_PARAGRAPH_\nMesto ima svoj sistem javne izposoje koles, imenovano Bicibur. Zasnovan je z lokalnim podjetjem in ima ve\xc4\x8d kot 20 to\xc4\x8dk za distribucijo koles po vsem mestu. Mre\xc5\xbea ve\xc4\x8d kot 100 km kolesarskih stez je 6. najve\xc4\x8dja kolesarska mre\xc5\xbea v \xc5\xa0paniji.\n_START_SECTION_\nTrajnostna mobilnost\n_START_PARAGRAPH_\nBurgos se je zavezal za trajnostno mobilnost in je zmagal kot CiViTAs mesto leta v letu 2007, to je najpomembnej\xc5\xa1a nagrada na evropski ravni in nagrada Energy Globe leta 2008 (Nobelova nagrada za trajnostnost) v kategoriji zrak. Mesto je vodilno med \xc5\xa1panskimi mesti v smislu trajnostne mobilnosti z velikimi prizadevanji za sredi\xc5\xa1\xc4\x8de mesta brez avtomobilov, prost sistem izposoje koles in 100% \xc4\x8dist javni prevoz. Burgos zdaj vodi CiViNET omre\xc5\xbeje, ki se ukvarja s trajnostno mobilnostjo v mestih v \xc5\xa0paniji in na Portugalskem.\n_START_SECTION_\nUniverza\n_START_PARAGRAPH_\nPogosto skraj\xc5\xa1ano "UBU", Univerza v Burgosu, je javna univerza s pribli\xc5\xbeno 10.000 \xc5\xa1tudenti, ki \xc5\xa1tudirajo ve\xc4\x8d kot 30 razli\xc4\x8dnih dodiplomskih programov, ve\xc4\x8d kot 20 doktorskih programov, kakor tudi ve\xc4\x8d uradnih Masters in drugih podiplomskih programov. Ustanovljena je bila leta 1994, ko je bila razdeljena Univerza v Valladolidu._NEWLINE_UBU sodeluje s projektom Erasmus, \xc5\xa1tudentski program izmenjave Evropske unije in vsak semester gosti \xc5\xa1tudente iz razli\xc4\x8dnih dr\xc5\xbeav Evropske unije, kot tudi Islandije, Lihten\xc5\xa1tajna, Norve\xc5\xa1ke in pridru\xc5\xbeenih dr\xc5\xbeav vzhodne Evropi. Poleg tega \xc5\xa1tudentje iz razli\xc4\x8dnih regij po vsem svetu, tudi Kitajske, Latinske in Severne Amerike, da lahko sodelujejo v programih izmenjav. V celoti ima Univerza Burgos sporazume za izobra\xc5\xbeevanje z ve\xc4\x8d kot 100 mednarodnimi akademskimi institucijami.'